**บันทึกรายงานการประชุม สมัยสามัญ สมัยที่ 2 ครั้งที่ 1**

**วันพุธ ที่ 13 พฤษภาคม พ.ศ.2563**

**ณ ห้องประชุมองค์การบริหารส่วนตำบลเขาไพร**

**เวลา 10.00 น.**

**---------------------------------------**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| **1** | นายอุทิศ สุขคล้าย | ประธานสภา ฯ | อุทิศ สุขคล้าย |  |
| 2 | นายพะโยม ทองสงฆ์ | รองประธานสภา ฯ | พะโยม ทองสงฆ์ |  |
| 3 | นายขันไชย ชัยรัตน์ | ส.อบต. ม.1 | ขันไชย ไชยรัตน์ |  |
| 4 | นางสุมลฑา หมวดพุด | ส.อบต. ม.2 | สุมลฑา หมวดพุด |  |
| 5 | นายธีระเดช กลับชนะ | ส.อบต. ม.2 | ธีระเดช กลับชนะ |  |
| 6 | นายประสิทธิ์ ไชยช่วย | ส.อบต. ม.3 | ประสิทธิ์ ไชยช่วย |  |
| 7 | นายนาวิน สำนักช้าง | ส.อบต. ม.4 | นาวิน สำนักช้าง |  |
| 8 | นายมนตรี น้ำแก้ว | ส.อบต. ม.4 | มนตรี น้ำแก้ว |  |
| 9 | นายจูลี้ ใสสุข | ส.อบต. ม.5 | จูลี้ ใสสุข |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายทรรศนฤทธิ์ ดำสุข | นายก อบต.เขาไพร | ทรรศนฤทธิ์ ดำสุข |  |
| 2 | นายสมพร ทองมีบัว | รองนายก อบต. | สมพร ทองมีบัว |  |
| 3 | นางสาวทิพย์วรรณ วรรณะ | ปลัดองค์การบริหารส่วนตำบล | ทิพย์วรรณ วรรณะ |  |
| 4 | นายฉัตรชัย ชูช่วย | เลขานุการนายก | ฉัตรชัย ชูช่วย |  |
| 5 | นายชัยวัฒน์ ซิ้วกุ้ง | รองนายก อบต. | ชัยวัฒน์ ซิ้วกุ้ง |  |
| 6 | นายรวยไชย ชัยสุริยา | ผอ.กองช่าง | รวยไชย ชัยสุริยา |  |

ผู้ขาดประชุม

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
|  | (ไม่มี) |  |  |  |

**เปิดประชุมเวลา 10.๐๐ น.**

|  |  |
| --- | --- |
| นายอุทิศ สุขคล้ายประธานสภาฯ |  วันนี้องค์ประชุม มีทั้งหมด 9 คน นะครับ เมื่อองค์ประชุมพร้อม ผมขอเปิดการประชุมสภาสมัยสามัญ สมัยที่ 2 ครั้งที่ 1 ประจำปี 2563 ซึ่งจะประชุมตามระเบียบวาระ ดังนี้ |
| **ระเบียบวาระที่1** | **เรื่องที่ประธานแจ้งให้ที่ประชุมทราบ**  |
| นายอุทิศ สุขคล้ายประธานสภาฯ | วาระ 1.1 รายงานตัวพนักงานส่วนตำบล ที่โอน(ย้าย)มาทำงาน ณ อบต.เขาไพรขอเชิญ ครับ |
| น.ส.ปรินทรา จันทร์แดงนายช่างโยธา | เรียนประธานสภา ท่านผู้บริหาร และสมาชิกอบต.ทุกท่านคะ ดิฉันชื่อน.ส.ปุรินทรา จันทร์แดง ตำแหน่งนายช่างโยธาชำนาญงาน บรรจุครั้งแรก เมื่อปีพ.ศ.2549 ณ จังหวัดตราด จากนั้นได้ทำเรื่องขอโอน(ย้าย) มาอบต.เขาไพร อ.รัษฎา จ.ตรัง เริ่มงานตั้งแต่วันที่ 1 พฤษภาคม 2563 มีภูมิลำเนา อยู่ อ.ควนขนุน จ.พัทลุง จะตั้งใจทำงานค่ะ ฝากเนื้อฝากตัวด้วยค่ะ  |
|  | 1.2 การดำเนินงานป้องกันและควบคุมโรคติดต่อ กรณีโรคติดเชื้อโคโรนา หรือโควิด-19 |
| นายทรรศนฤทธิ์ ดำสุขนายกอบต. | -ด้วยผู้ว่าราชการจังหวัดตรัง ได้มีหนังสือมอบหมายให้อบต.เขาไพร จัดเตรียมสถานที่สำหรับผู้ที่ต้องกักตัว ทั้งนี้เพื่อป้องกันและควบคุมโรคติดต่อให้จงได้ โดยเฉพาะผู้ที่เดินทางมาจากต่างจังหวัดและจังหวัดที่มีความเสี่ยง เช่นภูเก็ต 3 จังหวัดชายแดนภาคใต้ กรุงเทพฯ และปริมณฑล ที่ผ่านมา และให้อบต.ทุกแห่งรวมถึงเทศบาลคลองปาง ร่วมกันรับผิดชอบค่าใช้จ่ายสถานที่กักตัว พร้อมด้วยอาหาร ค่าตอบแทนอปพร./ อสม. สถานที่กักตัวกลางของอำเภอรัษฎา คือ (1) โรงแรมพิมาน (2)เสาวลักษณ์รีสอร์ท (3)นิณีรีสอร์ท ตามลำดับ-เหตุผลที่ต้องกักตัวสถานที่กลาง เพราะจำกัดพื้นที่ให้ผู้ที่เดินทางข้ามจังหวัด ต้องอยู่ในพื้นที่ที่กำหนดเท่านั้น ไม่ให้พบปะ หรือมีโอกาสไปสัมผัสกับญาติหรือผู้อื่น เพื่อจำกัดการแพร่เชื้อให้จงได้-นอกจากนั้นผมในฐานะผู้บริหารได้ ประกาศหลักเกณฑ์ให้ประชาชนที่ได้รับผลกระทบจากสถานการณ์โควิด-19 มาลงทะเบียนขอรับการช่วยเหลือจากอบต. จากนั้นให้คณะกรรมการพิจารณาช่วยเหลือ เสร็จแล้วทำประกาศให้ประชาชนรับทราบว่าใครมีสิทธิ์ได้รับความช่วยเหลือบ้าง และช่วยเหลือด้วยถุงยังชีพตามลำดับต่อไป |
|  | 1.3 การพัฒนาทุ่งซาฟารี เพื่อให้ประชาชนได้ใช้น้ำเพื่อการเกษตรกรมชลประทาน ที่ 16 สงขลา  |
| นายทรรศนฤทธิ์ ดำสุขนายกอบต. | เมื่อวันที่ ๗ พ.ค. ๖๓ ที่ผ่าน ทางกรมชลประทาน ที่ ๑๖ สงขลา ได้ให้นายช่างมาสำรวจเพื่อพัฒนาพื้นที่เป็นแหล่งน้ำเพื่อการเกษตร โดยจะทำท่อเมนส่งน้ำ เมื่อช่างได้สำรวจแล้วจะกลับไปเขียนแบบแปลน แผนผัง รายละเอียดมาเสนอ ทำประชาคมร่วมกับชาวบ้านในพื้นที่ต่อไป |
| **ที่ประชุม** | **รับทราบ** |
| นายทรรศนฤทธิ์ ดำสุข | ผมมีเรื่องหารือต่อที่ประชุมครับ สนง.พลังงานจังหวัดตรัง มีโครงการพลังงานเพื่อเศรษฐกิจฐานราก โดยการประสานงานของนายสาธิต ไข่ขวัญ (แกนนำพลังงานภาคประชาชน) ได้ประสานงานมาว่าอยากทำโครงการนี้ และที่สำคัญคือจะได้เครื่องผลิตพลังงานไฟฟ้าโซลาเซล เพื่อใช้ปั่นไฟ แทนการใช้น้ำมัน จะได้ปั่นเครื่องสูบน้ำ ที่จะให้เกษตรกรใช้เพื่อสูบน้ำทำการเกษตร มีกำลังการผลิต ๑,๐๐๐ วัตต์ จึงขอสอบถามว่าที่ประชุมแห่งนี้เห็นด้วยกับโครงการนี้หรือไม่ |
| ที่ประชุม | เห็นชอบที่จะเสนอโครงการเพื่อขอจากสนง.พลังงานจังหวัดตรังและยินยอมให้ใช้พื้นที่(ที่ดินสาธารณะประโยชน์) ในการจัดทำโครงการ |
| นายอุทิศ สุขคล้ายประธานสภาฯ | ต่อไปเข้าสู่วาระต่อไป |
| **ระเบียบวาระที่ 2** | **2.1รับรองรายงานการประชุมสภาสมัยวิสามัญ สมัยที่ ๑ ครั้งที่ 1 เมื่อวันที่ 1๐ เมษายน 256๓** |
| นายอุทิศ สุขคล้ายประธานสภาฯ | เมื่อท่านอ่านบันทึกการประชุมแล้ว มีอะไรต้องแก้ไขหรือไม่ครับเมื่อไม่มีท่านใดจะแก้ไข ผมขอถามมติเลยนะครับ ท่านใดเห็นสมควรรับรองรายงานการประชุมสภา โปรดยกมือครับ |
| **มติที่ประชุม** | **รับรองรายงานการประชุม 8 เสียง****ไม่รับรอง 0 เสียง****งดออกเสียง 1 เสียง** |
| นายอุทิศ สุขคล้ายประธานสภาฯ | **ต่อไปพิจารณา วาระที่ 3** |
| **ระเบียบวาระที่ 3** | **๓.๑ ญัตติเรื่องการเปลี่ยนแปลงคำชี้แจงประกอบงบประมาณ ประจำปี ๒๕๖๓**  **(ครั้งที่๒)** **โครงการติดตั้งกล้อง CCTV หมู่ 3 งบประมาณ 308,000 บาท รายละเอียดคุณลักษณะแนบท้าย)** |
| นายทรรศนฤทธิ์ ดำสุขนายกอบต. | ด้วยโครงการติดตั้งกล้อง CCTV หมู่ 3 งบประมาณ 308,000 บาท ขอเปลี่ยนแปลงรายละเอียดคุณลักษณะมีสาระเปลี่ยนแปลงเฉพาะกล้องดังนี้ข้อความเดิม๑) กล้องวงจรปิด แบบมุมมองคงที่ มีความละเอียดสูงสุดไม่น้อยกว่า ๑,๒๘๐ × ๗๒๐ pixle หรือไม่น้อยกว่า ๙๒๑,๖๐๐ pixle จำนวน ๓ ชุดข้อความใหม่๑) กล้องโทรทัศน์วงจรปิดชนิดเครือข่าย แบบมุมมองคงที่สำหรับติดตั้งภายนอกอาคารสำหรับใช้งานรักษาความปลอดภัยทั่วไป จำนวน ๓ ชุดสำหรับรายละเอียดอื่นๆ ขอให้ ท่านดูจากบัญชีใบแก้ไขเปลี่ยนแปลงคำชี้แจงงบประมาณ ประจำปีงบประมาณ พ.ศ.๒๕๖๓เหตุผล ที่ขอเปลี่ยนแปลง เนื่องจาก กล้องตัวเดิมเป็นคุณลักษณะตามกระทรวง ICT ปี๒๕๕๙ ที่ขอเปลี่ยนใหม่ เป็นของปีปัจจุบัน |
| น.ส.ทิพย์วรรณ วรรณะเจ้าหน้าที่งบประมาณ | การขออนุมัติครั้งนี้เป็นการขออนุมัติเพื่อแก้ไขข้อความใหม่ หากท่านอนุมัติ ก็จะมีการยกเลิกรายละเอียดเดิม และข้อความจะเป็นกล้องตัวใหม่ตามรายละเอียดบัญชีโอนใบแก้ไขเปลี่ยนแปลงคำชี้แจงงบประมาณ ประจำปีงบประมาณ พ.ศ.๒๕๖๓ (ครั้งที่๒) |
| นายอุทิศ สุขคล้ายประธานสภาฯ | จากที่ท่านได้รับฟังข้อมูลแล้ว มีอะไรจะอภิปรายเพิ่มเติมหรือไม่เมื่อไม่มีท่านใดอภิปราย ผมจะขอถามมติ ท่านสมาชิกท่านใด อนุมัติให้เปลี่ยนแปลงคำชี้แจงงบประมาณ ประจำปี 2563 (ครั้งที่๒) (รายละเอียดแนบท้าย) โปรดยกมือด้วยครับ |
| **มติที่ประชุม** | **อนุมัติ 8 เสียง****ไม่อนุมัติ 1 เสียง****งดออกเสียง 1 เสียง** |
|  | **๓.๒ ขออนุมัติตั้งจ่ายรายการใหม่** **โครงการติดตั้งเสาไฟฟ้าสาธารณะโครงการติดตั้งเสาไฟฟ้าสาธารณะ หมู่ที่ 4 (ตอน3) งบประมาณ 231,000 บาท (รายละเอียดตามบัญชีโอนงประกอบงบประมาณ 2563 (ครั้งที่ 9) รายละเอียดแนบท้าย)** |
| นายทรรศนฤทธิ์ ดำสุขนายกอบต. | โดยที่ผม ได้รับข้อเสนอแนะมาจากสมาชิกหมู่ที่ ๔ ว่าประชาชนหมู่ที่ ๔ ต้องการเปลี่ยนแปลงโครงการจากกล้องCCTV งบประมาณ ๔๙๙,๐๐๐ บาท เป็นโครงการติดตั้งไฟฟ้าสาธารณะ แทนซึ่งจะติดตั้งบริเวณชุมชนหน้าโรงเรียนบ้านทอนเหรียน ใช้งบประมาณ ๒๓๑,๐๐๐ บาท รายละเอียดปรากฏตามเอกสารใบโอน (ครั้งที่๙)สาระสำคัญเราจะติดตั้งไฟฟ้าสาธารณะ จำนวน ๕ ต้น พร้อมโคมไฟฟ้าและอุปกรณ์ ซึ่งเป็นไปตาม ปร.๔/ปร.๕ และแบบแปลน แผนผังที่อบต.กำหนด |
| น.ส.ทิพย์วรรณ วรรณะเจ้าหน้าที่งบประมาณ | ขออนุญาตชี้แจงเพิ่มเติมค่ะ หากท่านอนุมัติให้ตั้งจ่ายรายการใหม่ นั่นหมายถึงว่า ท่านเห็นด้วยกับการยกเลิกโครงการ CCTV หมู่ ๔ และให้นำเงินจำนวนนั้น ไปตั้งจ่ายเป็นโครงการไฟฟ้าสาธารณะ ซึ่งติดตั้งจำนวน ๕ ต้น แทนและใช้งบประมาณ ๒๓๑,๐๐๐ บาท |
| นายนาวิน สำนักช้างส.อบต.ม.๔ | ในการขอเปลี่ยน โครงการครั้งนี้ ผมได้สอบถามประชาชนหมู่ที่ ๔ แล้วและประชาชนก็ตอบไปในทางเดียวกัน คือต้องการไฟฟ้าสาธารณะก่อน ดังคำพูดชาวบ้านที่พูดติดปากว่า“น้ำไหล ไฟสว่าง ทางสะดวก” นอกจากนั้นแล้วยังมีลายเซ็นจากประชาชนมายืนยันให้สมาชิกสภาฯ ได้เห็นด้วยครับ เหตุผลสำคัญที่ชาวบ้าน หมู่ 4 เห็นด้วย เพราะสาเหตุว่า เด็กและเยาวชนจำนวนมากเวลาขับขี่รถ โดยเฉพาะมอเตอร์ไซด์จะขับเร็ว หากมีไฟฟ้าแสงสว่างในช่วงกลางคืนจะลดอุบัติเหตุได้ มีการสัญจรมากด้วยเพราะเป็นถนนสายหลัก (ควนเมา – ทอนเหรียน - หนองบัว) เหตุผลที่เปลี่ยนไม่ได้เปลี่ยนตามอำเภอใจของผม แต่เป็นความต้องการของประชาชนหมู่ ๔ |
| นายพะโยม ทองสงฆ์ส.อบต.ม.๑ |  ผมเห็นด้วย แต่รู้สึกเสียดายกับผู้บริหาร ความคิดผมการพัฒนา ผมอยากให้หลากหลาย กล้องCCTV ก็จำเป็นบางทีท่านตามชาวบ้านก็ดี หากทำไฟฟ้า ก็ได้เพียง ๕ ต้น แหล่งเงินก็สามารถใช้เงินสะสมได้ ขอบคุณครับ |
| นายขันไชย ชัยรัตน์ส.อบต.ม.๑ | ผมขอหารือ ในการยกเลิก CCTV หมู่ ๔ จะไม่มีในข้อบัญญัติฯปี๒๕๖๓ แล้วใช่หรือไม่ |
| นายอุทิศ สุขคล้ายประธานสภาฯ | ครับ หากยกเลิก CCTV แล้วก็จะนำเงินไปก่อสร้างไฟฟ้าสาธารณะแทนครับจากที่ท่านได้รับฟังข้อมูลแล้ว มีอะไรจะอภิปรายเพิ่มเติมหรือไม่เมื่อไม่มีท่านใดอภิปราย ผมจะขอถามมติ ท่านสมาชิกท่านใด อนุมัติให้โอนงบประมาณประจำปี 2563 (ครั้งที่๙) (รายละเอียดแนบท้าย) โปรดยกมือด้วยครับ |
| **มติที่ประชุม** | **อนุมัติ 8 เสียง****ไม่อนุมัติ 1 เสียง****งดออกเสียง 1 เสียง** |
| นายอุทิศ สุขคล้ายประธานสภาฯ | บัดนี้การประชุมก็ได้เวลาสมควรแล้ว เสร็จวาระพิจารณา 3.1 และ3.2ไปแล้ว ผมขอพักรับประทานอาหารว่างก่อนนะครับ พักสัก 15 นาทีนะครับ ประชุมต่อเวลา 11.45 น. |
|  | **พักรับประทานอาหารว่าง 15 นาที เวลา 11.30 น. – 11.45 น.** |
| นายอุทิศ สุขคล้ายประธานสภาฯ | ขณะนี้เวลา 13.25 น. มีสมาชิก 9 คน ถือว่าครบองค์ประชุม ขอเปิดประชุมต่อ**3.๓ ญัตติร่างเสนอข้อบัญญัติองค์การบริหารส่วนตำบล เรื่องมาตรการงดค่าธรรมเนียมบำรุงรักษาการใช้น้ำประปา และการลดค่าใช้น้ำประปา เพื่อบรรเทาความเดือดร้อนแก่ประชาชนที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 พ.ศ.2563**พิจารณา วาระ๑ รับหลักการและเหตุผล ของร่างข้อบัญญัติฯ |
| นายทรรศนฤทธิ์ ดำสุขนายกอบต. | ผมมีแนวคิดว่า ประชาชนส่วนใหญ่ได้รับผลกระทบจากจากสถานการณ์โรคระบาดโควิด-๑๙ จึงอยากช่วยเหลือ ลดภาระค่าใช้จ่ายค่าน้ำประปาให้กับพี่น้องตำบลเขาไพร จากนั้นได้อ่านร่างข้อบัญญัติฯ โดยมีหลักการและเหตุผล ดังนี้หลักการให้งดค่าธรรมเนียมบำรุงรักษาการใช้น้ำประปา และการลดค่าใช้น้ำประปา เป็นระยะเวลา ๔ เดือน ตั้งแต่เดือน เมษายน – กรกฎาคม ๒๕๖๓ ซึ่งจะเรียกเก็บในเดือน พฤษภาคม – ๓๐ สิงหาคม ๒๕๖๓) เพื่อบรรเทาความเดือดร้อนแก่ประชาชนที่ได้รับผลกระทบจากสถานการณ์การระบาดของโรคติดเชื้อไวรัสโคโรนา ๒๐๑๙เหตุผลด้วยสถานการณ์การระบาดของโรคติดเชื้อไวรัสโคโรนา ๒๐๑๙ ทำให้รัฐบาลกำหนดมาตรการต่างๆ เพื่อยับยั้งและแก้ปัญหาการระบาดของโรค ซึ่งกระทบต่อการดำรงชีพ ความเป็นอยู่ และการประกอบอาชีพของประชาชนในเขตองค์การบริหารส่วนตำบลเขาไพร เป็นเหตุทำให้ประชาชนได้รับผลกระทบ ขาดรายได้และได้รับความเดือดร้อนจากปัญหาเศรษฐกิจ สมควรบรรเทาปัญหาความเดือดร้อนดังกล่าว ด้วยการงดค่าธรรมเนียมบำรุงรักษาการใช้น้ำประปา และการลดค่าใช้น้ำประปา เป็นระยะเวลา ๔ เดือน จึงจำเป็นต้องตราข้อบัญญัตินี้จากนั้น ได้อ่านรายละเอียดเกี่ยวกับข้อบัญญัติฯไปเรื่อยๆ ตามร่างข้อบัญญัติฯ จนจบ |
| นายอุทิศ สุขคล้ายประธานสภาฯ | ขอเชิญท่านส.อบต.ที่ต้องการอภิปรายก่อนลงมติรับหลักการและเหตุผลครับ |
| นายพะโยม ทองสงฆ์ส.อบต.ม.๑ | ในการหารือเบื้องต้น หลายท่านเห็นเป็นสิ่งที่ดีมีมาตรการในการช่วยเหลือประชาชนในช่วงสถานการณ์โรคระบาด ขอสอบถามว่าเราสามารถพิจารณาเป็น ๓ วาระรวดได้หรือไม่ |
| นายอุทิศ สุขคล้ายประธานสภาฯ | ตามข้อบังคับการประชุมฯ ข้อ ๔๔ ร่างข้อบัญญัติเกี่ยวกับการเงิน หมายความว่าร่างข้อบัญญัติว่าด้วยเรื่องใดเรื่องหนึ่ง ดังต่อไปนี้(๑)การจัดเก็บ ยกเลิก ลด เปลี่ยนแปลง แก้ไข ผ่อน หรือวางระเบียบการบังคับอันเกี่ยวกับภาษีอากร(๒)การเก็บรักษาเงิน การจ่ายเงิน หรือการโอนงบประมาณของอปท.(๓)การกู้เงิน การค้ำประกัน หรือการใช้เงินกู้(๔)การคลัง การงบประมาณ การเงิน ทรัพย์สิน การจัดหาผลประโยชน์จากทรัพย์สิน(๕)การจ้างและการพัสดุ ในกรณีที่สงสัยว่าร่างข้อบัญญัติใดเป็นร่างข้อบัญญัติที่เกี่ยวด้วยการเงินที่จะต้องมีคำรับรองของผู้บริหารท้องถิ่นให้ประธานสภาท้องถิ่นเป็นผู้วินิจฉัย คำวินิจฉัยของประธานสภาท้องถิ่นถือเป็นที่สุด การเสนอญัตติร่างข้อบัญญัติงบประมาณให้เป็นไปตามความในหมวด ๔ ว่าด้วยงบประมาณผมวินิจฉัยว่า เป็นข้อบัญญัติเกี่ยวกับการเงินนะครับ เพราะเป็นการงดเก็บเงิน หรือลด หรือยกเลิก การเก็บเงิน ในระยะเวลา 4 เดือน ตามข้อเสนอของผู้บริหารมีท่านใดจะสอบถาม อภิปรายเพิ่มเติมหรือไม่เมื่อไม่มีผมขอถามมติในวาระ ๑ เลยครับท่านใดเห็นชอบหลักการและเหตุผล โปรดยกมือ |
| **มติที่ประชุม** | **เห็นชอบ 8 เสียง****ไม่ชอบ 1 เสียง****งดออกเสียง 1 เสียง** |
| นายอุทิศ สุขคล้ายประธานสภาฯ | เมื่อรับหลักการและเหตุผล ในวาระ ๑ ต่อไปเราจะคัดเลือกคณะกรรมการแปรญัตติกัน แต่ตอนนี้ล่วงเลย 12.00 น.มาพอสมควรแล้ว ผมขอให้ที่ประชุมได้พัก รับประทานอาหารเที่ยง 1 ชั่วโมง นะครับแล้วเรามาประชุมกันต่อ ตามระเบียบวาระต่อไป |
|  | **พักรับประทานอาหารเที่ยง 1 ชั่วโมง เวลา 12.๑5 น. – 13.๑5 น.** |
| นายอุทิศ สุขคล้ายประธานสภาฯ | **ขณะนี้เวลา 13.05 น. มีสมาชิก 9 คน ถือว่าครบองค์ประชุม ขอเปิดประชุมต่อ****ต่อไปพิจารณาแต่งตั้งคณะกรรมการแปรญัตติขอให้ที่ประชุมเสนอ** |
| นายนาวิน สำนักช้างส.อบต.ม.๔ | ขอเสนอนายพะโยม ทองสงฆ์ ส.อบต.ม.๑ |
| ที่ประชุม | นายขันไชย ชัยรัตน์ ส.อบต.ม.๑ (ผู้รับรองคนที่๑)นายประสิทธิ์ ไชยช่วย ส.อบต.ม.๓ (ผู้รับรองคนที่๒) |
| นายธีระเดช กลับชนะส.อบต.ม.๒ | ขอเสนอนายนาวิน สำนักช้าง ส.อบต.ม.๔ |
| ที่ประชุม | นายมนตรี น้ำแก้ว ส.อบต.ม.๔ (ผู้รับรองคนที่๑)นายพะโยม ทองสงฆ์ ส.อบต.ม.๑ (ผู้รับรองคนที่๒) |
| นายจูลี้ ใสสุขส.อบต.ม.๕ | ขอเสนอนายประสิทธิ์ ไชยช่วย ส.อบต.ม.๓ |
| ที่ประชุม | นางสุมลฑา หมวดพุด ส.อบต.ม.๒ (ผู้รับรองคนที่๑)นายธีระเดช กลับชนะ ส.อบต.ม.๒ (ผู้รับรองคนที่๒) |
| นายอุทิศ สุขคล้ายประธานสภาฯ | มีท่านใดจะเสนอเพิ่มอีกหรือไม่ หากไม่มี ผมถือว่าสภามีมติเห็นชอบให้แต่งตั้งคณะกรรมการแปรญัตติทั้ง ๓ ท่านคือ ประสิทธิ์ ไชยช่วย ส.อบต.ม.๓ นายนาวิน สำนักช้าง ส.อบต.ม.๔นายพะโยม ทองสงฆ์ ส.อบต.ม.๑ขอนัดการทำงานเกี่ยวกับการพิจารณาร่างข้อบัญญัติฯ ดังนี้วันที่ ๑๕ พ.ค. ๖๓ คณะกรรมการแปรญัตติ นัดประชุมเพื่อเลือกประธานและเลขานุการ และรับคำแปรญัตติวันที่ ๑๖ – ๑๗ พ.ค. ๖๓ รับคำแปรญัตติ (รวมรับคำแปรฯ 3 วัน)วันที่ ๑๙ พ.ค. ๖๓ ประชุมร่วมระหว่างผู้บริหารและคณะกรรมการแปรญัตติวันที่ ๒๒ นัดประชุมสภา เพื่อพิจารณาวาระ ๒ และวาระ ๓ เวลา ๑๐.๐๐ น. |
| **ระเบียบวาระที่ 4** | **เรื่องอื่นๆ** |
| นายทรรศนฤทธิ์ ดำสุขนายกอบต. | 4.1 ขอหารือว่า การแจกจ่ายถุงยังชีพ เพื่อช่วยเหลือผู้ได้รับผลกระทบจากสถานการณ์โควิด-๑๙ เราจะดำเนินการวันไหนดี |
| ที่ประชุม | ที่ประชุมได้หารือกันพอสมควร จึงได้ร่วมกันกำหนดเป็นวันที่ 14 พ.ค. ๖๓ โดยแบ่งพื้นที่ เพื่อลดการแออัด และเว้นระยะห่างดังนี้ม.๑ และ ม.๕ ใช้บริเวณใต้ต้นโด และอาคารกิจการสภาม.๓ ใช้บริเวณอาคารสำนักงานม.๒ และ ม.๔ ใช้บริเวณตลาดเก่าทุกหมู่บ้าน เริ่มเวลา ๑๐.๐๐ น. (ห้ามรับแทนกันให้มารับด้วยตนเอง) |
| ที่ประชุม | รับทราบ |
| นายอุทิศ สุขคล้ายประธานสภาฯ | ขณะนี้หมดวาระที่จะหารือกันแล้ว สำหรับวันนี้ ผมขอขอบคุณทุกท่านมากครับ ขอปิดการประชุม |
| **ปิดประชุมเวลา 14.10 น.** |
|  (ลงชื่อ) ทิพย์วรรณ วรรณะ ผู้บันทึกการประชุม |
|  (นางสาวทิพย์วรรณ วรรณะ) |
|  เลขานุการสภาฯ |
|   คณะกรรมการตรวจรายงานการประชุม ได้ตรวจสอบแล้วจึง ลงลายมือชื่อไว้เป็นหลักฐาน |
| (ลงชื่อ) พะโยม ทองสงฆ์ |  (ลงชื่อ)นาวิน สำนักช้าง  | (ลงชื่อ) จูลี้ ใสสุข  |
|  (นายพะโยม ทองสงฆ์) | (นายนาวิน สำนักช้าง)  | (นายจูลี้ ใสสุข) |
| ประธานคณะกรรมการตรวจสอบฯ | กรรมการตรวจสอบฯ | กรรมการตรวจสอบฯ |
|   | (ลงชื่อ) รอสภาอบต.รับรองก่อน |  |
|  |  (นายอุทิศ สุขคล้าย) |  |
|   | ประธานสภาองค์การบริหารส่วนตำบลเขาไพร |  |
|  | ………………/…………………………………../๒๕๖๓ |  |